Építés esetén a szerzési érték a munkálatokra fordított összeg, de legalább a beépített anyagérték. Így nagyon fontos, hogy az építéssel összefüggő kiadásokról legyenek meg a számlák, mert sokkal rosszabbul jársz, ha csak a beépített anyagértéket veszik alapul. Ez esetben valószínűleg egy sokkal alacsonyabb értéket állapítanak meg, mint amennyit ténylegesen költöttél az építésre. Ezáltal a fizetendő adó pedig várhatóan magasabb lesz.